Faith Kipyegon
Faith Chepngetich Kipyegon (sündinud 10. jaanuaril 1994 Bometis) on Keenia keskmaajooksja, kelle põhialaks on 1500 meetri jooks. Ta on 1500 meetri jooksus kahekordne olümpiavõitja (2016 ja 2020) ja kahekordne maailmameister (2017 ja 2022). Tokyo suveolümpiamängudel tuli ta olümpiavõitjaks olümpiarekordiga 3.53,11. Tema isiklik rekord 1500 meetri jooksus on 3.51,07, mis on Keenia rekord ja kõigi aegade paremuselt neljas tulemus. Aastatel 2017 ja 2015 tuli ta 1500 meetri jooksus Teemantliiga üldvõitjaks. Aastatel 2010–2013 võitis Kipyegon krossijooksu maailmameistrivõistlustel juunioride arvestuses neli kuldmedalit. 2017. aasta krossijooksu maailmameistrivõistlustel võitis ta kuldmedali naiskondlikus arvestuses.